અમદાવાદ , 2 ડિસેમ્બર : એકતા કપૂર નિર્મિત ધ ડર્ટી પિક્ચર પછી ભલે બૉલીવુડમાં ડર્ટી ગર્લ તરીકે વિદ્યા બાલન જાણીતા થયા હોય , પણ અસલી ડર્ટી ગર્લ તો અસલી સિલ્ક સ્મિતા જ હતી કે જેઓ ગ્લૅમર જગતની લાગણીહીનતાનો ભોગ બન્યા હતાં . ધ ડર્ટી પિક્ચર સિલ્ક સ્મિતાના જીવન પર આધારિત હતી . તે જ સિલ્ક સ્મિતા જો આજે હયાત હોત , તો 53 વર્ષના થઈ જાત . જી હા , સિલ્ક સ્મિતાનો જન્મ 2જી ડિસેમ્બર , 1960ના રોજ આંધ્ર પ્રદેશના એલ્લુરૂ ખાતે એક ગરીબ પરિવારમાં વિજયલક્ષ્મી તરીકે થયો હતો . વિજયલક્ષ્મીને તે વખતે કદાચ અહેસાસ નહોતો કે તે એક દિવસ દેશની ચર્ચિત અભિનેત્રી બનશે . આર્થિક તંગીના કારણે સિલ્ક સ્મિતાએ ચોથા ધોરણ બાદ રસોડાની જવાબદારી સંભાળવી પડી . આ સિલસિલો આગળ પણ ચાલુ રહ્યો કે જ્યારે ઓછી વયમાં તેમના લગ્ન કરી દેવાયાં . પતિ અને સાસરિયાઓની પરાણે ઠોકી બેસાડેલી શરતો અને કાયદા - કાનૂને સિલ્કનું જીવન મુશ્કેલીભર્યુ બનાવી દીધું . આવો તસવીરો સાથે જાણીએ અસલી સિલ્ક સ્મિતાની અસલી સ્ટોરી :